Olen igal aastal jälginud taimede õitsemist ja see aasta on tegemist üllatusega. Reedese ilusa ilmaga hakkas meil siin Lõuna- Eestis õitsema vaher ja kask läks ka lehte. Samal päeval võis kuulda ööbikute laksutamist. Seda ei osanud üldse oodata, et see nii ruttu läheb.  Järgmised olulisemad meetaimed, mis õitsema hakkavad, on hõbepaju ja viljapuud. Samal ajal viljapuudega õitseb veel võilill. Selleni on aga paar nädalat aega. Kevad on võtnud täielikult võimust looduse üle.